ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๑๑๕ กิโลโวลต์

จากสถานีไฟฟ้าย่อยแกลง ไปยังสถานีไฟฟ้าย่อยจันทบุรี

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการปรับปรุงสายส่งไฟฟ้าขนาด ๑๑๕ กิโลโวลต์ จากสถานีไฟฟ้าย่อยแกลง จังหวัดระยอง ไปยังสถานีไฟฟ้าย่อยจันทบุรี จังหวัดจันทบุรี

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไปเพื่อเลือกที่ตั้งระบบไฟฟ้าของสายส่งไฟฟ้าขนาด ๑๑๕ กิโลโวลต์ จากสถานีไฟฟ้าย่อยแกลง ไปยังสถานีไฟฟ้าย่อยจันทบุรี โดยจะมีการกำหนดเขตบริเวณที่ที่จะเดินสายไฟฟ้าด้านละไม่เกิน ๔๐ เมตร และจะทำการสำรวจในท้องที่ต่าง ๆ ดังนี้

จังหวัดระยอง

๑. กิ่งอำเภอเขาชะเมา   ตำบลชำฆ้อ           ตำบลน้ำเป็น

๒. อำเภอแกลง           ตำบลกระแสบน      ตำบลกองดิน       ตำบลบ้านนา

                        ตำบลทุ่งควายกิน     ตำบลทางเกวียน   ตำบลคลองปูน

                        ตำบลพังราด

จังหวัดจันทบุรี

๑. อำเภอแก่งหางแมว   ตำบลเขาวงกต

๒. อำเภอท่าใหม่         ตำบลเขาแก้ว       ตำบลทุ่งเบญจา       ตำบลเขาบายศรี

                        ตำบลสองพี่น้อง   ตำบลรำพัน           ตำบลเขาวัว

                        ตำบลท่าใหม่       ตำบลพลอยแหวน

๓. อำเภอนายายอาม     ตำบลวังใหม่       ตำบลนายายอาม     ตำบลช้างข้าม

                        ตำบลวังโตนด      ตำบลกระแจะ        ตำบลสนามไชย

๔. อำเภอมะขาม          ตำบลท่าหลวง      ตำบลมะขาม

๕. อำเภอเมืองจันทบุรี   ตำบลแสลง         ตำบลท่าช้าง          ตำบลพลับพลา

                        ตำบลจันทนิมิต

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๒๓ มิถุนายน พ.ศ. ๒๕๕๑

สมบัติ  ศานติจารี

ผู้ว่าการการไฟฟ้าฝ่ายผลิตแห่งประเทศไทย